Γαλέρα
Ιστορία
Ανάμεσα στα πρωιμότερα γνωστά σκάφη ήταν τα μονόξυλα, κατασκευασμένα από κοιλωμένους κορμούς. Αυτοί ήταν οι πρωιμότεροι πρόγονοι των γαλερών. Τα στενά τους κύτη απαιτούσαν να πλοηγηθούν από μια σταθερή θέση καθισμένου προς τα εμπρός χειριστή, μια λιγότερο αποτελεσματική μορφή προώθησης σε σύγκριση με την κωπηλασία με σωστά κουπιά, κοιτώντας προς τα πίσω. Η ύπαρξη θαλασσοπόρων κωπήλατων σκαφών έχει τεκμηριωθεί με ευρήματα γλυπτών από τερακότα, και μοντέλα μολύβδου στην περιοχή του Αιγαίου, από την 3η χιλιετία π.Χ.. Ωστόσο, κάποιοι αρχαιολόγοι πιστεύουν ότι ο αποικισμός των νησιών της Μεσογείου κατά την Εποχή του Λίθου, γύρω στο 8.000 π.Χ. απαίτησε μετρίως μεγάλα, αξιόπλοα θαλασσοπόρα σκάφη, που ήταν κωπήλατα και πιθανώς να ήταν εξοπλισμένα και με ιστία. Η πρώτη ένδειξη για πιο πολύπλοκα σκάφη, που θεωρούνται τα πρωτότυπα για τις μεταγενέστερες γαλέρες ήρθε από την Αρχαία Αίγυπτο, κατά τη διάρκεια του Παλαιού Βασιλείου (περίπου 2700-2200 π.Χ.). Υπό το Φαραώ Πέπι Α΄ (Pepi I Meryre, 2332-2283 π.Χ.) αυτά τα σκάφη μετέφεραν στρατεύματα για επιδρομές εναντίον οικισμών κατά μήκος της ακτής του (σημερινού) Λιβάνου, μεταφέροντας πίσω στην Αίγυπτο με τα ίδια σκάφη σκλάβους και ξυλεία. Υπό τη βασιλεία της Χατεψούτ (περίπου 1479-1457 π.Χ.), οι αιγυπτιακές γαλέρες εμπορεύονταν πολυτελή είδη στην Ερυθρά Θάλασσα, με την αινιγματική Γη του Πουντ, όπως καταγράφηκε σε τοιχογραφίες στον Ταφικό Ναό της Χατεψούτ στο Ντερ ελ-Μπαχάρι (Deir el-Bahari). μικρογραφία|[[Ασσυρία|Ασσυριακό πολεμικό πλοίο. Μια διήρης με μυτερό έμβολο. 700 π.Χ..]] Ναυπηγοί, πιθανώς Φοίνικες, ένας θαλασσινός λαός που ζούσε στις νότιες και στις ανατολικές ακτές της Μεσογείου, ήταν οι πρώτοι που κατασκεύασαν μια γαλέρα δύο (2) σειρών, με κωπηλάτες τοποθετημένους σε δύο (2) επίπεδα, ένας τύπος που έγινε γνωστός με την ελληνική του ονομασία «διήρης». Παρόλο που οι Φοίνικες ήταν ανάμεσα στους πιο σημαντικούς ναυτικούς πολιτισμούς της πρώιμης αρχαιότητας, λίγες λεπτομερείς ενδείξεις έχουν βρεθεί για τους τύπους των πλοίων που χρησιμοποιούσαν. Οι καλύτερες απεικονίσεις που βρέθηκαν προς το παρόν είναι πολύ μικρές, πολύ στυλιζαρισμένες εικόνες σε σφραγίδες που απεικονίζουν πλοία σε σχήμα ημισελήνου εξοπλισμένα με ένα κατάρτι και κάποιες (ασαφείς) σειρές κουπιών. Έγχρωμες τοιχογραφίες σε Μινωικό οικισμό στη Σαντορίνη (χρονολογημένες γύρω στο 1600 π.Χ.) δείχνουν πιο λεπτομερείς εικόνες σκαφών με τελετουργικές τέντες στο κατάστρωμα, σε πομπή. Κάποιες από αυτές είναι σχετικά ακατέργαστες, αλλά άλλες απεικονίζουν με αρκετές λεπτομέρειες κωπηλάτες ή και άλλους ναύτες που λυγίζουν πάνω στην κουπαστή. Αυτό έχει ερμηνευτεί ως μια πιθανή τελετουργική αναπαράσταση αρχαιότερων τύπων σκαφών, αναφερόμενο σε μια εποχή που εφευρέθηκε η κωπηλασία, αλλά ελάχιστα είναι γνωστά για τη χρήση και το σχεδιασμό των Μινωικών σκαφών. μικρογραφία|Ο [[Διόνυσος ταξιδεύει με ένα μικρό σκάφος, που μοιάζει με γαλέρα. Ζωγραφική αναπαράσταση από το Διονυσιακό κύπελλο από τον Εξηκία, χρονονολογημένο γύρω στο 530 π.Χ.. ]] Οι πρώτες ελληνικές γαλέρες εμφανίστηκαν γύρω στο δέυτερο ήμισυ της 2ης χιλιετίας π.Χ. Στην Ιλιάδα, επικό ποίημα, που αναφέρεται στον 12ο αιώνα π.Χ., γαλέρες με μια σειρά κωπηλατών, που χρησιμοποιούνταν με κύριο σκοπό τη μεταφορά πεζοναυτών για διάφορες μάχες στην ξηρά.